joelniklaus/EU_Wikipedias huggingface dataset:
Peter Zaťko

Dr. Ing. Peter Zaťko (* 17. október 1903, Vavrišovo – † 10. január 1978, Bratislava) bol slovenský národohospodár, politik.

Životopis 
Narodil sa v rodine Mateja Zaťka a jeho manželky Zuzany rod. Abrhámovej. Základnú školu vychodil v Liptovskom Hrádku. Študoval na meštianskej škole v Liptovskom Mikuláši a na Obchodnej akadémii v Martine. V roku 1926 absolvoval Vysokú školu obchodnú v Prahe. V rokoch 19261929 pracoval ako tajomník v Česko-slovensko-maďarskej obchodnej komore v Prahe. 

V roku 1929 odišiel do Bratislavy, kde pracoval ako tajomník Obchodnej a priemyslovej komory až do roku 1936. Tu stal spolupracovníkom Imricha Karvaša, s ktorým v roku 1931 iniciovali založenie časopisu Politika, na ktorého stránkach  mladá slovenská inteligencia zdôvodňovala teóriu regionalizmu, ktorá požadovala väčší zreteľ  na špecifické potreby Slovenska. Malo dôjsť k zjednoteniu hospodárskych a politických síl na Slovensku, ktoré by presadzovali slovenské záležitosti v ústredných orgánoch v Prahe. Výsledkom bolo založenie Národohospodárskeho ústavu Slovenska (NÁRUS), ktorého zasadaní sa Zaťko zúčastňoval ako ekonomický odborník. V rokoch 19361940 bol generálnym tajomníkom a podpredsedom Ústredného združenia slovenského priemyslu.

V decembri 1938 bol zvolený za poslanca slovenského autonómneho snemu. V rokoch 19391944 bol poslancom snemu Slovenskej republiky. V marci 1939 mu ponúkli aj miesto ministra hospodárstva, ktoré odmietol Bol však ministrovým poradcom a snažil sa o obmedzenie vplyvu nemeckého finančného kapitálu na slovenské hospodárstvo. V rokoch 19411942 pôsobil ako predseda Ústredne pre hospodárstvo priemyselné a surovinové.

Spolupracoval s občianskym krídlom odboja. Bol členom členom ilegálnej SNR. Pripravoval hospodárske zabezpečenie Slovenského národného povstania tajným  premiestňovaním  materiálových zásob na stredné Slovensko. Počas Povstania bol členom povstaleckej SNR a Rady na obranu Slovenska. Koncom roku 1944 bol za účasť v Povstaní odsúdený na smrť. Začiatkom roku 1945 sa stal povereníkom pre zásobovanie, obchod a priemysel.

Po oslobodení pracoval ako podpredseda Štátneho plánovacieho a štatistického ústavu (19451948). V rokoch 19481951 bol generálnym dozorcom Evanjelickej cirkvi augsburského vyznania. Potom pracoval v rôznych podnikoch. V roku 1958 ho uväznili a odsúdili na tri roky za údajné podvracanie republiky. V roku 1960 ho prepustili na amnestiu a v roku 1968 rehabilitovali. Zomrel 10. januára 1978 v Bratislave.

Dielo 
 Industrializačná politika Maďarska a jej výsledky (Bratislava, 1930)
 Domácka výroba najmä na Slovensku a Podkarpatskej Rusi (Bratislava, 1931)
 Národohospodár Peter Zaťko spomína (Liptovský Mikuláš, 1994)

Literatúra 
 Politická elita meziválečného Československa 1918-1938. Kdo byl kdo. (edit. F. Kolář a kol.) (Praha, Pražská edice, 1998) ISBN 8090150985

Externé zdroje 
 Dr. Ing. Peter Zaťko
 Záznam o narodení a krste v matrike (č.105) 

Slovenskí ekonómovia
Slovenskí politici
Politickí väzni komunistického režimu v Česko-Slovensku
Osobnosti z Vavrišova
Poslanci Snemu Slovenskej republiky
Králik

Králik môže byť:
 zdrobnenina slova kráľ, pozri kráľ
 ako hlodavec:
 slovenský názov všetkých (recentných) rodov z čeľade zajacovité okrem rodov Lepus a Bunolagus (oba sa po slovensky volajú zajac), pozri pod zajacovité
 ľudovo alebo staršie: králik divý, vrátane králika domáceho (vedecky ide o rod Oryctolagus s jediným druhom Oryctolagus cuniculus, ktorý sa historicky volal Lepus cuniculus), pozri králik divý a králik domáci
hovorovo: zajac (lat. Lepus), najmä zajac poľný (lat. Lepus europeus), pozri zajac a zajac poľný
kožušina z králika divého (resp. domáceho), pozri králik (kožušina)
mäso alebo jedlo z králika divého (resp. domáceho)
ako vták:
slovenský názov rodu Regulus, staršie: králiček, pozri pod králikovité
 ľudovo alebo staršie: oriešok obyčajný (lat. Troglodytes troglodytes alebo staršie Troglodytes parvulus)
 ako rastlina: 
 staršie: slovenský názov rodu Chrysanthemum v najširšom zmysle, pozri Chrysanthemum
 novšie: slovenský názov rodu Leucanthemella, pozri Leucanthemella
 ľudovo:
 margaréta biela (lat. Leucanthemum vulgare alebo Chrysanthemum leucanthemum) resp. skôr súborný druh margaréta biela (lat. Leucanthemum vulgare agg. alebo Chrysanthemum leucanthemum agg., t.j. druh margaréta biela a bezprostredne príbuzné druhy), pozri margaréta biela
 králik neskorý (lat. Leucanthemella serotina alebo Chrysanthemum serotinum)
 sedmokráska obyčajná (lat. Bellis perennis)
 púpava (lat. Taraxacum)
 podbeľ liečivý (lat. Tusssilago farfara)
 (často v tvare žltý králik:) vratič (lat. Tanacetum)

 mestská časť Tornale, pozri Králik (Tornaľa)
 priezvisko, pozri Králik (priezvisko), napr.:
 Bohuš Králik (1919 –  1973), slovenský herec
 Cyril Králik, slovenský televízny režisér
 Ivan Králik (1937 –  2009), slovenský publicista, scenárista a prekladateľ, syn Štefana
 Ján Králik, slovenský komunálny politik (* 1949)
 Juraj Králik, viacero osôb
 Ľubomír Králik (* 1961), slovenský architekt
 Rudolf Králik (1903 –  1944), slovenský protifašistický bojovník
 Štefan Králik (1909 –  1983), slovenský dramatik
 Tibor Králik, viacero osôb
 Ľuba Ballová-Králiková (* 1934), slovenská hudobná historička

Pozri aj 
 Králík
 Králiky – obec v okrese Banská Bystrica
 Králikovci – slovenský rozhlasový seriál

Zdroje
Margaréta

Margaréta môže byť:
 krstné meno, pozri Margaréta (prvé meno)
 rod rastlín (lat. Leucanthemum), pozri margaréta (rod)
 hovorovo: margaréta biela (lat. Leucanthemum vulgare alebo Chrysanthemum leucanthemum) resp. skôr súborný druh margaréta biela (lat. Leucanthemum vulgare agg. alebo Chrysanthemum leucanthemum agg., t.j. druh margaréta biela a bezprostredne príbuzné druhy), synonymá: margarétka, králik, králik biely (alebo obyčajný), margaréta obyčajná , pozri margaréta biela

Poznámka 
Niektoré texty vyvolávajú nesprávny dojem, že starší botanický názov králik bol v slovenčine nahradený novším ekvivalentným názvom margaréta. V skutočnosti je nový rod margaréta (Leucanthemum) len (malou) časťou bývalého rodu králik (Chrysanthemum).

Zdroje
Blahoslav Emanuel Nováček

Blahoslav Emanuel Nováček (* 2. január 1911, Praha – † 27. marec 1979, Praha) bol český hudobný skladateľ a kapelník. Je autorom hudby k mnohým filmom. Pôsobil pod pseudonymom Sláva Eman Nováček (S.E. Nováček).

V rokoch 19441947 bol hudobný referent gramofónovej firmy ESTA. Spolupracoval s Novým divadlom Oldřicha Nového.

Známe piesne 
 „Slunečnice“ (naspievala Inka Zemánková vo filme Hotel Modrá hvězda)
 „Jen pro ten dnešní den“ (naspieval Oldřich Nový vo filme Kristán)

Diskografia 
 2003 – S. E. Nováček se svým orchestrem, FR centrum (edícia Fonogram)
 2003 – S. E. Nováček se svým orchestrem 2, FR centrum (edícia Fonogram)

Externé odkazy 
 S. E. Nováček na ceskyhudebnislovnik.cz

Zdroj 

Českí hudobní skladatelia
Českí skladatelia filmovej hudby
Swing
Osobnosti z Prahy
Leberfinger

Leberfinger je historická budova v Bratislave v okrese Bratislava V v Petržalke na pravom brehu Dunaja, na Viedenskej ceste.

Sídli tu reštaurácia s 250-ročnou históriou. Pôvodne slúžila ako zájazdný hostinec, ktorý navštívil aj Napoleon. Od roku 1894 reštauráciu viedol Ludwig Leberfinger. V časoch komunistickej totality sa tu nachádzalo kominárske učilište a v roku 1992 budova vyhorela. V rokoch 1996-1998 bola zreštaurovaná Ľubom Romanom. Jej prvým obyvateľom sa stal Pavol Mikulík. K dnešnej reštaurácii patrí aj detská záhrada a zmrzlinový bar.

Referencie

Externé odkazy 
 Oficiálna stránka - www2.leberfinger.sk

Stavby v Bratislave
Petržalka
Reštaurácie na Slovensku
Jaroslav Kolbas

Jaroslav Kolbas (* 10. január 1985, Trebišov) je profesionálny slovenský futbalista hrajúci za slovenský klub 1. FC Tatran Prešov, kde je na hosťovaní z FK Slavoj Trebišov. Hráva ako záložník.

Kolbas odštartoval kariéru v rodnom Trebišove, odkiaľ sa presťahoval do Košíc. Pôsobil aj v Ličartovciach, Xanthi, Prešove, Haniske a Veľkom Horeši. V roku 2017 sa vrátil do rodného Trebišova. V lete 2019 odišiel na hosťovanie do treťoligového Prešova.

Externé odkazy 

 Profil hráča na oficiálnej stránke klubu 1. FC Tatran Prešov
 Profil hráča na stránke Futbalnet
 Profil hráča na stránke Transfermarkt
 Profil hráča na stránke Soccerway

Zdroj 

Slovenskí futbalisti
Futbaloví stredopoliari
Hráči MFK Košice
Hráči FC Nitra
Hráči FK Slavoj Trebišov
Hráči 1. FC Tatran Prešov
Osobnosti z Trebišova
Dima Bilan

Dima Bilan (azbukou: Дима Билан), vlastným menom Viktor Nikolajevič Belan (azbukou: Ви́ктор Никола́евич Бела́н; *24. december 1981, Usť-Džeguta, Karačajsko-Čerkesko) je ruský popový spevák karačajského a ruského pôvodu. Dima reprezentoval Rusko na Eurovízii 2008

s piesňou Never Let You Go, kedy skončil ako druhý. Víťazom Eurovízie sa stal o dva roky neskôr, 24. mája 2008, s piesňou Believe. Niektoré z jeho piesní sa dostali v ruských hudobných rebríčkoch na vrchol a momentálne si vytvára medzinárodnú kariéru.

Diskografia

Albumy 
 2003 Я ночной хулиган (Som nočný chuligán)
 2004 На берегу неба (Na brehu neba)
 2006 Время-река (Rieka času)
 2008 Против Правил (Proti pravidlám)
 2008 (Nový anglický album)
 2008 (Nový španielsky album)
 2011 Мечтатели
 2013 Дотянись
 2015 Не молчи

Piesne 
 2003 Я ночной хулиган (Som nočný chuligán)
 2005 Ты должна рядом быть (Mohla by si byť pri mne); v angličtine nahrané ako "Not That Simple" (#2 v ruských hudobných rebríčkoch)
 2005 Как хотел я (Ako som chcel) (#2 v ruských hudobných rebríčkoch)
 2005 Я тебя помню (Pamätám si ťa) (#18 v ruských hudobných rebríčkoch)
 2006 Это была любовь (Bola to láska) (#1 v ruských hudobných rebríčkoch)
 2006 Never Let You Go (#3 v ruských hudobných rebríčkoch)
 2006 Невозможное возможно (Nemožné je možné); v angličtine nahrané ako "Lady Flame" (#1 v ruských hudobných rebríčkoch)
 2007 Время река (Čas je rieka); nahrané v angličtine ako "See What I See" (#2 v ruských hudobných rebríčkoch)
 2007 Number One Fan (producent: Timbaland) (#1 v ruských hudobných rebríčkoch)
 2007 Горе-зима (Zima je žiaľ)
 2008 Believe (Producent: Jim Beanz, Eurovízia 2008)

Externé odkazy 
 Oficiálna webstránka
 Dima Bilan na last.fm

Narodenia v 1981
Víťazi Eurovision Song Contest
Ruskí speváci
Kostol Narodenia Panny Márie (Lužianky)

Kostol Narodenia Panny Márie v obci Lužianky bol dokončený v roku 1938 a vysvätený 18. marca 1939. Postavil ho staviteľ Ing. Ladislav Terčanský z Hlohovca. 

Dĺžka kostola je 22 m, šírka 9 m a výška 9 m. Vedľa kostola je pristavaná sakristia a veža (jej výška je 32 m). Oltár je dielo rakúskych majstrov. Nad oltárom je socha Panny Márie a nápis na stene : „Tvoje narodenie Panna, Božia rodička, zvestovalo radosť celému svetu.“ V kostole sú sochy sv. Jozefa, sv. Anny, sv. Terézie z Lisieux, sv. Antona a Krista Kráľa.

Zdroj 
Obec Lužianky - Cirkev

Architektúra z 1938
Lužianky
Lužianky
Lužianky
Leopold Korbař

Leopold Korbař (* 7. jún 1917, Viedeň – † 2. september 1990, Praha) bol český swingový klavirista a skladateľ.

Životopis 
Keď mal päť rokov presťahoval sa s rodičmi z Viedne do Prahy. V roku 1939 zložil svoj prvý hit Je na západ cesta dlouhá. 

Leopold Korbař pôsobil v orchestri Karla Vlacha ako klavirista a skladateľ. Medzi jeho najznámejšie piesne patrí - Hm, hm, ktorú pôvodne naspieval Arnošt Kavka.

V rokoch 1944–45 bol z rasových dôvodov väznený gestapom.

V neskorších povojnových rokoch pracoval ako hudobný redaktor vydavateľstva Panton.

Filmografia 
 1940 Okénko do nebe ...pianista, réžia - Gina Hašler

Externé odkazy 
 http://www.musicologica.cz/slovnik/hesla.php?op=heslo&hid=4522
 http://www.radio.cz/es/articulo/29479 španielsky

Zdroj 

Českí hudobní skladatelia
Českí klaviristi
Swing
Osobnosti z Viedne
Alfons Jindra

Alfons Jindra vlastným menom Alfons Jindřich Langer (* 28. júl 1908, Čechovice u Prostějova – † 20. december 1978, Praha) bol český skladateľ, aranžér, klarinetista, altsaxofónista a huslista.

Životopis 

Hudobne sa vzdelával v Prostějove u Bedřicha Voldana. Hral ako profesionálny hudobník v tanečnom súbore svojho staršieho brata – Langer Brothers.

V roku 1937 začal hrať s orchestrom Josefa Venclů. Neskôr opäť hral v Langer Brothers kde hral až do roku 1956.

V roku 1937 začal skladať hudbu pod pseudonymom Allan (meno je odvodené od jeho krstného mena a priezviska). Tento pseudonym po ňom prebralo vokálne trio a pomenovalo sa na Sestry Allanovy, pri ktorých zrode stál a okrem iných piesní spolu natočili s Arnoštom Kavkom v tom čase hit Koncert nemluvňat. 

Pseudonym Alfons Jindra začal používať od svojej prvej skladby – Hodiny spí v roku 1939. Spolupracoval najmä s orchestrami R. A. Dvorského a Karla Vlacha. V 40. rokoch bola známa jeho hudba k piesňam napr.  Dnes není všední den, Hudby v oblacích, Pár vzpomínek, Plaménky v očích tvých, Povím to tancem a písní, Prosím neodcházej, Přijďte večer k nám, Psáno je ve hvězdách, Růže v okně, Sladce mě líbej, Svět je veselý, Tvůj krok zní, Ty spíš, Vpravo-vlevo a iné.

V 50. rokoch skladal hudbu k piesňam ktoré spievali napr. Yvetta Simonová, Rudolf Cortés, Milan Chladil, Waldemar Matuška a iní. Tieto piesne mali veľký úspech, napríklad: Chviličku spát(Yvetta Simonová a Milan Chladil), Láska na kolech (Milan Chladil), Sentimentální (Yvetta Simonová), Třistapětašedesátkrát (Waldemar Matuška), Už modrej činžák zhas (Waldemar Matuška), Váš dům šel spát (Rudolf Cortés) a iné. Skladal tiež hudbu pre orchestre napr. Bolero, Elegie, Kouzelné smyčce, Legenda, Na čtyřech strunách, Nokturno, Pražské plesy, Šťastné chvíle, Vosí hnízdo a iné.

Najznámejšie piesne 
 Sentimentální – interpret (Yvetta Simonová) (text Zbyněk Vavřín)
 Koncert nemluvňat – interpret Arnošt Kavka (text Jaroslav Moravec)
 Váš dům šel spát – interpret Rudolf Cortés (text Vladimír Dvořák)

Zoznam piesňovej tvorby (výber) 
 poz. – pieseň – interpret – (text) – rok

(t:) – doteraz neistený autor textu
 (na doplnenie)

 „Děkujem ti písničko“ – (t:Miroslav Zikán
 „Dnes není všední den“ – (/t:)
 „Chviličku spát“ – (t:Vladimír Dvořák)
 „Chyťte brouka“ –  (t:Jaroslav Moravec)
 „Psáno je ve hvězdách“ – (t:Jaroslav Moravec)
 „Sentimentální“ – Yvetta Simonová) a Milan Chladil  – (t:Zbyněk Vavřín)
 „Srdce plné hudby“ – (/t:)
 „Stupínky do nebe“ – Arnošt Kavka – (t:Jaroslav Moravec)
 „Váš dům šel spát“ – (t:Vladimír Dvořák)

Literatúra 
 Matzner, A. - Poledňák, I. - Wasserberger, I.: Encyklopedie jazzu a moderní populární hudby 3, vydalo vydavateľstvo Supraphon, 1990, ISBN 80-7058-210-3,

Externé odkazy 
 musicologica.cz zdroj článku

Skladatelia vážnej hudby
Skladatelia vážnej hudby 20. storočia
Českí hudobní skladatelia
Age of Mythology: The Titans

Age of Mythology: The Titans je strategická počítačová hra.

Má v sebe skryté všetky prvky starej mytológie. Úlohou hráča je poraziť zlého titana Kronosa a nastoliť naspäť vládu božstva.

Tak ako v predchadzajúcej hre, je The Titans obohatená hrdinami a rôznymi božstvami.

Gameplay

Národy 
Je možné si vybrať spomedzi štyroch národov:
 Grécko
 Egypt
 Vikingovia
 Atlantída

Referencie

Externé odkazy 
 Oficiálna stránka hry 
 Age of Mythology: The Titans na Mobygames 

Počítačové hry
Strategické počítačové hry
Počítačové hry z 2003
Molitva

Molitva (srbská cyrilika: Молитва; slovensky: Modlitba) bola víťazná pieseň Veľkej ceny Eurovízie 2007 predstavená srbskou speváčkou Marijou Šerifovićovou.

Molitva je víťazná prvá pieseň naspievaná v inom jazyku ako je angličtina od roku 1998 (nerátajúc „Wild Dances“ od víťazky z roku 2004, Ruslany, ktorá obsahovala  zopár anglických viet). Tiež je to po prvýkrát, čo vyhrala balada, odkedy sa divácke hlasovanie stalo štandardom. Pieseň je taktiež zaujímavá vďaka jej prezentácii, pretože v nej chýba tanec, odhaľujúce alebo efektné kostýmy, pyrotechnika a ostatné triky. Veľká cena Eurovízie je často obviňovaná zo sústredenia sa na tieto veci namiesto na samotnú hudbu. Mnohé prvky piesne „Molitva“ sú kontrastné s predchádzajúcou víťaznou piesňou, „Hard Rock Hallelujah“.

Marijino vystúpenie bolo doplnené o päť vokalistiek, ktoré teraz vystupujú ako Beauty Queens.

Komentátor Eurovízie z britskej televíznej stanice BBC, Terry Wogan, skritizoval Šerifovićovú za jej vystúpenie s "nezapraveným tričkom a neuviazanou kravatou" a okomentoval vokalistky, že boli oblečené ako "väzenské dozorkyne". Potom, čo pieseň dostala ohromujúci aplauz od divákov, poznamenal "Idú ma uniesť."

Ostatné verzie 
Anglická verzia piesne sa volá „Destiny“ (Osud), ruská verzia sa nazýva „Молитва“ a fínska verzia „Rukoilen“ (ktorú nespieva Marija, ale Beauty Queens). Pieseň takisto vyšla ako tanečný remix „Jovan Radomir mix“ od švédskeho moderátora Jovana Radomira, ktorý taktiež napísal anglický text. Rovnako bola vydaná inštrumentálna a karaoke verzia.

Obvinenie z plagiátorstva 
Dva dni po finále sa tvrdilo, že pieseň bola skopírovaná z piesne „Ndarja“ od albánskej speváčky Soni Malajovej. Tento fakt bol však vyvrátený a odôvodnený macedónskym skladateľom Marjanom Filipovskim, autorom piesne „Ndarja“.

Referencie

Externé odkazy 
 Videoklip „Molitvy“ na finále Veľkej ceny Eurovízie 2007
 Verzie Molitvy

Srbské piesne na Veľkej cene Eurovízie
The Eye of Judgment

The Eye of Judgment je videohra pre konzolu Sony Playstation 3. Jej autorom je spoločnosť Sony Computer Entertainment.

Je to ťahová strategická kartovo-interaktívna hra osadená do prostredia fantasy, ku ktorej je okrem softvéru hry potrebná kamera Playstation Eye, hracia plocha s deviatimi poľami (3×3) a pre každého hráča súbor 30 špeciálnych hracích kariet určených na túto hru. Vyhráva ten hráč, ktorému sa podarí obsadiť 5 z 9 polí hracej plochy.

Externé odkazy 
 Oficiálna stránka hry 

Počítačové hry
Počítačové hry z 2007
1. česká futbalová liga

1. česká futbalová liga je najvyššou futbalovou súťažou v Česku od sezóny 1997/98 nazývaná Gambrinus liga. Hrá v nej 16 mužstiev systémom každý s každým doma-vonku (spolu 30 kôl). Najúspešnejším českým klubom v počte získaných titulov českej ligy a aj v európskych pohároch (semifinále Ligy majstrov) je Sparta Praha. Jej dlhodobým konkurentom je druhý tým z Prahy Slavia Praha. Víťaz ligy spolu s tímom umiestneným na 2. mieste hrajú Ligu majstrov, tím z 3. miesta a víťaz Poháru ČMFS (Českomoravského futbalového zväzu) postupujú do Pohára UEFA. 

Futbal v Česku
Najvyššie národné futbalové súťaže
Futbalové súťaže v Európe
Spojená katolícka škola (Nitra, Farská 19)

Spojená katolícka škola v Nitre je komplex budov Gymnázia sv. Cyrila a Metoda, Základnej školy sv. Svorada a Benedikta a Kostola Navštívenia Panny Márie, ktoré sídlia na Farskej ulici v Nitre. Pôvodne samostatné školy sa po rozhodnutí biskupského úradu v Nitre zlúčili do Spojenej katolíckej školy za účelom efektívnejšieho vynakladania peňažných prostriedkov.

Škola bola založená v roku 1991 biskupským úradom v Nitre. V súčasnosti ho navštevuje okolo 600 žiakov rozdelených do 17 tried.  Po stránke poskytovaného vzdelávania je úplne porovnateľné so štátnymi gymnáziami, o čom svedčia i výsledky pilotného testovania Monitor za uplynulé roky, závery komplexnej štátnej inšpekcie a v neposlednom rade i umiestnenie absolventov na univerzitách doma i v zahraničí, kde sa úspešnosť dlhodobo pohybuje v rozmedzí 80-90 %.

Veľkou výhodou školy je vlastný internát s jedálňou, ktorá poskytuje študentom ubytovaným na internáte celodennú stravu.

Gymnázium je vybavené počítačovou učebňou, zrekonštruovanými fyzikálnymi a chemickými laboratóriami. Je povestné svojou mimoškolskou aktivitou, ktorá sa má úzky súvis s hodnotovým presvedčením študentov a zakladateľa. Budova gymnázia je spojená s Kostolom Navštívenia Panny Márie. V areáli Spojenej katolíckej školy sídli i Základná škola sv. Svorada a Benedikta.

Externé odkazy 
 Oficiálna stránka Gymnázia sv. Cyrila a Metoda
 Základná škola sv. Svorada a Benedikta
 Biskupský úrad v Nitre

Školy v Nitre
Pińczów

Pińczów je mesto v Poľsku v Svätokrížskom vojvodstve v okrese Powiat pińczowski v rovnomennej gmine.

Žije tu 11 859 obyvateľov (30.6.2007).

Partnerské mestá 
  Bystřice, Česko
  Svodín, Slovensko
  Tata, Maďarsko

Iné projekty 

Mestá v Svätokrížskom vojvodstve
Powiat pińczowski
Skarżysko-Kamienna

Skarżysko-Kamienna je mesto v Poľsku v Svätokrížskom vojvodstve v okrese Powiat skarżyski v rovnomennej gmine.

Žije tu 48 723 obyvateľov (30. 6. 2007).

Mesto leží na rieke Kamienna, severne od pohoria Góry Świętokrzyskie.

Mestá v Svätokrížskom vojvodstve
Powiat skarżyski
Skarszewy

Skarszewy je mesto v Poľsku v Pomoranskom vojvodstve v okrese Powiat starogardzki v rovnomennej gmine.

Žije tu 6 846 obyvateľov (30.6.2007).

Mestá v Pomoranskom vojvodstve
Powiat starogardzki
Słupsk

Słupsk () je mesto v Poľsku v Pomoranskom vojvodstve v okrese Powiat Słupsk v rovnomennej gmine.

Žije tu 97 757 obyvateľov (30. 6. 2007).

Osobnosti mesta 
 Odo Marquard (* 1928 – † 2015), nemecký filozof

Partnerské mestá 
  Archangeľsk, Rusko
  Bari, Taliansko
  Buchara, Uzbekistan
  Carlisle, Spojené kráľovstvo
  Cartaxo, Portugalsko
  Flensburg, Nemecko
  Vantaa, Fínsko
  Vordingborg, Dánsko

Iné projekty

Externé odkazy 
 Oficiálna stránka

 
Mestá v Pomoranskom vojvodstve
Hanza
Annopol

Annopol je mesto v Poľsku v Lubelskom vojvodstve v okrese Powiat kraśnicki v rovnomennej gmine.

Žije tu 2656 obyvateľov (30.6.2007).

Iné projekty 

Mestá v Lubelskom vojvodstve
Powiat kraśnicki
Bełżyce

Bełżyce je mesto v Poľsku v Lubelskom vojvodstve v okrese Powiat lubelski v rovnomennej gmine.

Žije tu 7 029 obyvateľov (30.6.2007).

Iné projekty 

Mestá v Lubelskom vojvodstve
Powiat lubelski
Biała Podlaska

Biała Podlaska je mesto v Poľsku v Lubelskom vojvodstve v okrese Powiat Biała Podlaska v rovnomennej gmine. Žije tu 58032 obyvateľov (30.6.2007).

Iné projekty 

Mestá v Lubelskom vojvodstve
Lubelské vojvodstvo
Bychawa

Bychawa je mesto v Poľsku v Lubelskom vojvodstve v okrese Powiat lubelski v rovnomennej gmine.

Žije tu 5 282 obyvateľov (30. 6. 2007).

Mestá v Lubelskom vojvodstve
Powiat lubelski
Kazimierz Dolny

Kazimierz Dolny je mesto v Poľsku v Lubelskom vojvodstve v okrese Powiat puławski v rovnomennej gmine.

Žije tu 3 485 obyvateľov (31. 12. 2008).

Partnerské mestá 
  Hortobágy, Maďarsko
  Staufen im Breisgau, Nemecko

Iné projekty

Externé odkazy 
 Oficiálna stránka
 Stránka mesta Kazimierz Dolny

Mestá v Lubelskom vojvodstve
Powiat puławski
Sídla na Visle
Tomaszów Lubelski

Tomaszów Lubelski je mesto v Poľsku v Lubelskom vojvodstve v okrese Powiat tomaszowski v rovnomennej gmine.

Žije tu 19 035 obyvateľov (31.12. 2019).

Iné projekty 

Mestá v Lubelskom vojvodstve
Powiat tomaszowski (Lubelské vojvodstvo)
Rawa Mazowiecka

Rawa Mazowiecka je mesto v Poľsku v Lodžskom vojvodstve v okrese Powiat rawski v rovnomennej gmine.

Žije tu 17630 obyvateľov (30.6.2007).

Iné projekty 

Mestá v Lodžskom vojvodstve
Powiat rawski
Excalibur City

Excalibur City je malé nákupné mestečko v Česku medzi Chvalovicami a hraničným prechodom Haugsdorf (Rakúsko). Tam sú početné možnosti nákupu, reštaurácie, duty-free-shops, parfumérie, čerpacia stanica a predaj zvierat. Známe sú aj veľké množstvo vietnamských predajných stánkov, ktoré sú všetky za „Čínskym múrom“ postavené. Majiteľ Ronnie Seunig bol osobný priateľ rakúskeho speváka Falca, ktorý tu mal svoje posledné živé vystúpenie.

Ronnie Seunig plánoval v roku 2004 otvoriť nový zábavný park „Zem klamstiev“ v zadnej časti Excalibur City. Zatiaľ sa tento gigantický projekt odkladá.

Budovy Excalibur City sú postavené v rôznych stavebných slohov.

20. decembra 2006 podvečer došlo pri výbuchu pyrotechniky k veľkému požiaru. Pri ktorom bola stará časť z roku 1998 (fotky: vstup, zemeguľa), nákupného centra úplne zničené. Nikto nebol pri požiari zranený alebo usmrtený. Vlastník nákupného centra Ronnie Seunig bol v čase nešťastia v Austrálii, ukázal sa vzhľadom na obrovské škody relatívne pokojný. Podľa Karela Hudeca, generálneho manažéra Excalibur City, spôsobil požiar škodu 3,6 milióna EUR. Oheň ťažko poškodil asi štvrtinu nákupného centra. Tieto zóny boli zbúrané, a časť po časti znovu otvorené.

Iné projekty

Externé odkazy 
 Oficiálne stránky

Nákupné centrá v Česku
Stavby v okrese Znojmo
Zábavné parky
Vzniklo v 1998
Architektúra z 1998
Ryn

Ryn je mesto v Poľsku v Varmsko-mazurskom vojvodstve v okrese Powiat giżycki v rovnomennej gmine.

Žije tu 2 974 obyvateľov (30. 6. 2012).

Partnerské mestá 
  Amt Neuhaus, Dolné Sasko, Nemecko, 2006

Referencie

Iné projekty

Externé odkazy 
 Oficiálna stránka
 Dejiny
 Fotografie

Mestá vo Varmsko-mazurskom vojvodstve
Powiat giżycki
Kaštieľ v Prievoze

Kaštieľ v Prievoze alebo Čákiho kaštieľ (staršie Csákyho kaštieľ) je kaštieľ, ktorý dal postaviť v blízkosti Bratislavy ako svoje letné sídlo gróf Eugen Čáki, pravdepodobne v roku 1902. Objekt je z obdobia dozrievajúceho romantizmu, ale vykazuje prvky eklekticizmu a má nepravidelnú dispozíciu. Súčasťou kaštieľa je Kaplnka Božského Srdca Ježišovho, ktorá slúžila do vybudovania kostola sv. Vincenta v Ružinove ako farský kostol.

Dejiny 
V roku 1916 rozpredal Pavol Žolnajov jednotlivé časti anglickej záhrady pôvodne patriacej ku kaštieľu. V 1933 stavbu spolu s malou časťou parku kúpili rádové sestry kongregácie Dcér svätého Františka z Assisi, zriadili v kaštieli kláštor a v budove pôvodne slúžiacej ako koniareň zriadili nemocnicu.

Kaštieľ bol znárodnený v roku 1954 a v roku 1956 prebudovaný na geriatrické sanatórium.

19. októbra 1989 bol kaštieľ zapísaný na ústredný zoznam pamiatkového fondu. Po páde komunizmu bol kaštieľ a priľahlý areál vrátený pôvodnému majiteľovi – Kongregácii Dcér svätého Františka z Assisi. Rádové sestry v spolupráci s Krajským pamiatkovým úradom v Bratislave a Ing. arch. Eduardom Šutekom vykonali v rokoch 20032006 rekonštrukciu. V roku 2005 vyhral kaštieľ po rekonštrukcii strechy 1. cenu v kategórii Šikmá strecha na Slovensku a 2. miesto v kategórii Remeselná práca. V roku 2006 vyhral súťaž Kultúrna pamiatka roka.

Referencie

Iné projekty

Externé odkazy 
 Kaštieľ v Prievoze na kastiel.org
 Kaštieľ v Prievoze na dobrodruh.sk

Kaštiele v Bratislave
Kultúrne pamiatky v Bratislave
Národné kultúrne pamiatky v Bratislave
Architektúra z 1902
Ružinov
Chrzanów

Chrzanów je mesto v Poľsku v Malopoľskom vojvodstve v okrese powiat chrzanowski v rovnomennej gmine.

Žije tu 36 651 obyvateľov (31. 12. 2021).

Partnerské mestá 
 Harnes, Francúzsko
 Ivano-Frankivsk, Ukrajina
 Nyékládháza, Maďarsko

Referencie

Iné projekty

Externé odkazy 
 
 Chrzanovia Patria Parva

Mestá v Malopoľskom vojvodstve
Powiat chrzanowski
Tarnów

Tarnów (slovensky Tarnov) je mesto v Poľsku v Malopoľskom vojvodstve v okrese Powiat Tarnów v rovnomennej gmine.

Žije tu 115 158 obyvateľov (30.6.2009).

Iné projekty 

Mestá v Malopoľskom vojvodstve
Wieliczka

Wieliczka je mesto v Poľsku v Malopoľskom vojvodstve v okrese Powiat wielicki v rovnomennej gmine.

Žije tu 19 224 obyvateľov (30.6.2007).

Iné projekty

Externé odkazy 
 Virtuálna prehliadka františkánsky kláštor

Mestá v Malopoľskom vojvodstve
Powiat wielicki
Banské sídla v Poľsku
Chojna

Chojna je mesto v Poľsku v Západopomoranskom vojvodstve v okrese Powiat gryfiński v rovnomennej gmine.

Žije tu 7 275 obyvateľov (30. 6. 2007).

Partnerské mestá

Partnerské mestá

Iné projekty

Externé odkazy 
 Oficiálna stránka

Mestá v Západopomoranskom vojvodstve
Powiat gryfiński
Čenstochová

Čenstochová (, ) je mesto s právami powiatu v Poľsku v Sliezskom vojvodstve v rovnomennej gmine. Do Sliezskeho vojvodstva bolo začlenené po administratívnej reforme v roku 1999 aj napriek tomu, že historicky je späté Malopoľskom.

Žije tu 244 137 obyvateľov (30. 6. 2007). Je to dvanáste najväčšie mesto v Poľsku podľa rozlohy a trináste podľa počtu obyvateľov.

Turistika a pútnické miesto 

Turistika v Čenstochovej je spätá najmä s púťou k obrazu Matky Božej Čenstochovskej v kláštornom komplexe na Jasnej Hore, ktorý je najväčší, najprestížnejší a najnavštevovanejší spomedzi čenstochovských pamiatok.

Podľa údajov z tlačovej kancelárie Jasnej Hory Čenstochovú v roku 2005 navštívilo 4,5 milióna pútnikov, z toho viac ako 165 tisíc prišlo peši.

Šport 

 Raków Częstochowa je poľský futbalový klub.

Partnerské mestá a regióny

Spriatelené mestá 
  Altötting
  Betlehem
  Freiburg im Breisgau
  Nazaret
  Režice
  Šiauliai
  Zapopan

Zblížené mestá 
  Fatima 
  Kamenec Podolský 
  Loreto 
  Lurdy 
  Pforzheim 
  South Bend

Spriatelený región 
  Štajersko

Pozri aj 
 Jasná Hora

Iné projekty

Zdroj 

 
Mestá v Sliezskom vojvodstve
Sosnowiec

Sosnowiec (, ) je mesto s právami powiatu v Poľsku v Sliezskom vojvodstve v rovnomennej gmine.

Žije tu 223 284 obyvateľov (30.6.2007).

Osobnosti mesta 
 Wladyslaw Szpilman (* 1911 – † 2000), klavirista a hudobný skladateľ

Partnerské mestá
  Casablanca, Maroko, 2010
  Derhači, Ukrajina, 2011
  Dziwnów, Poľsko, 2013
  Gorlice, Poľsko, 2017
  Idar-Oberstein, Nemecko, 2011
  Komárom, Maďarsko, 2005
  Les Mureaux, Francúzsko, 2004
  Roubaix, Francúzsko, 2006
  Suceava, Rumunsko, 2002

Referencie

Iné projekty

Externé odkazy 
 Oficiálna stránka
 Sosnowiec wczoraj i dziś 
 Archiwum Sosnowiec 
 Sosnowiecki Park Naukowo-Technologiczny

 
Mestá v Sliezskom vojvodstve
Mława

Mława je mesto v Poľsku v Mazovskom vojvodstve v okrese Powiat mławski v rovnomennej gmine.

Žije tu 29 589 obyvateľov (30.6.2007).

Iné projekty 

Mestá v Mazovskom vojvodstve
Powiat mławski
Myszyniec

Myszyniec je mesto v Poľsku v Mazovskom vojvodstve v okrese Powiat ostrołęcki v rovnomennej gmine.

Žije tu 3 017 obyvateľov (30.6.2007).

Mestá v Mazovskom vojvodstve
Powiat ostrołęcki
Nowy Dwór Mazowiecki

Nowy Dwór Mazowiecki je mesto v Poľsku v Mazovskom vojvodstve v okrese Powiat nowodworski v rovnomennej gmine.

Žije tu 27 517 obyvateľov (30.6.2007).

Iné projekty 

Mestá v Mazovskom vojvodstve
Powiat nowodworski (Mazovské vojvodstvo)
Sídla na Visle
Piaseczno

Piaseczno je mesto v Poľsku v Mazovskom vojvodstve v okrese Powiat piaseczyński v rovnomennej gmine.

Žije tu 38 539 obyvateľov (30.6.2007).

Externé odkazy
WEB
 Piaseczno - Local information

Mestá v Mazovskom vojvodstve
Powiat piaseczyński
Płońsk

Płońsk je mesto v Poľsku v Mazovskom vojvodstve v okrese Powiat płoński v rovnomennej gmine.

Žije tu 22 323 obyvateľov (30.6.2007).

Mestá v Mazovskom vojvodstve
Powiat płoński
Wyszogród

Wyszogród je mesto v Poľsku v Mazovskom vojvodstve v okrese Powiat płocki v rovnomennej gmine.

Žije tu 2 763 obyvateľov (30.6.2007).

Iné projekty 

Mestá v Mazovskom vojvodstve
Powiat płocki
Zakroczym

Zakroczym je mesto v Poľsku v Mazovskom vojvodstve v okrese Powiat nowodworski v rovnomennej gmine.

Žije tu 3 344 obyvateľov (30.6.2007).

Mestá v Mazovskom vojvodstve
Powiat nowodworski (Mazovské vojvodstvo)
Jelcz-Laskowice

Jelcz-Laskowice je mesto v Poľsku v Dolnosliezskom vojvodstve v okrese Powiat oławski v rovnomennej gmine.

Žije tu 15 858 obyvateľov (31. 12. 2011).

Partnerské mestá 
  Gudensberg, Hessensko, Nemecko 
  Rtyně v Podkrkonoší, Česko

Iné projekty

Externé odkazy 
 Oficiálna stránka
 Jelcz-Laskowice na republika.pl
 Jelcz-Laskowice

Mestá v Dolnosliezskom vojvodstve
Powiat oławski
Sídla na Odre
Margonin

Margonin je mesto v Poľsku v Veľkopoľskom vojvodstve v okrese Powiat chodzieski v rovnomennej gmine.

Žije tu 2 939 obyvateľov (30.6.2007).

Mestá vo Veľkopoľskom vojvodstve
Powiat chodzieski
Kostol svätej Márie Magdalény (Jelšovce)

Kostol sv. Márie Magdalény je najpodstatnejšou kultúrnou pamiatkou obce Jelšovce.

Jeho najstaršia časť, kaplnka, bola postavená v roku 1322. V roku 1733 bola rozšírená. Pôvodná kaplnka sa stala bočnou kaplnkou nového kostola. Neskôr, v roku 1913, bola pôvodná baroková veža zničená a nahradená novou. Tá sa zachovala do dnešného dňa.

Nad hlavným oltárom sa nachádza obraz sv. Márie Magdalény, ktorej je kostol zasvätený. Namaľovaný bol v roku 1890. Farnosti patria aj niektoré vzácne historické pamiatky, ako napríklad kalich a monštrancia z 18. storočia, alebo niektoré sochy svätých.

Neďaleko kostola sa nachádza fara, ktorá je postavená v barokovom štýle. V roku 2008 je na nej realizovaná rekonštrukcia strechy.              JE TU AJ HOKEJBALOVÝ KLUB HBK JELŠOVCE🏒🥅🐺🔵🟡

Externé odkazy 
 Stránka Jelšovskej farnosti, história

Jelšovce
Jelšovce
Pribinovo námestie (Nitra)

Pribinovo námestie sa nachádza v Nitre, v mestskej časti Staré mesto, konkrétne v Hornom meste. Dominantami námestia sú socha kniežaťa Pribinu, a slávna socha Corgoňa.

Popis 
Námestie je parkovo upravené. Uprostred námestia sa vyníma socha kniežaťa Pribinu. Bronzovú sochu kniežaťa Pribinu vytvoril nitriansky rodák Tibor Bártfay v roku 1989. Je postavená na pamiatku prvého slovanského kniežaťa Pribinu, ktorý založil a vládol Nitrianskemu kniežatstvu (historicky prvý štátny útvar Slovienov). Knieža zdraví návštevníkov mesta mečom, symbolom moci a vlády, držaným oboma rukami pri hrudi. Socha je vysoká . Odhalená bola 20. decembra 1989.

Na oboch stranách námestia sa nachádzajú domy kanonikov a cirkevné paláce, ktoré boli postavené v 17. – 19. storočí a slúžili aj slúžia pre potreby cirkvi.

Na južnej strane námestia stojí najkrajšia budova Horného mesta, cirkevný palác Veľký seminár. Bol postavený vo viacerých etapách, v rokoch 17671770 a prestavovaný v priebehu 19. storočia. Najvzácnejšou súčasťou objektu je Diecézna knižnica, ktorá je najcennejšou zbierkou pôvodnej literatúry na Slovensku. Bola zriadená na podnet biskupa Augustína Roškovániho. Otvorená bola 30. novembra 1885, za účasti cisára Františka Jozefa I.. Diecézna knižnica obsahuje približne 66 000 vzácnych kníh. Z toho je 78 prvotlačí (inkunábulí) z rokov 14731500. Nachádzajú sa tu aj viaceré knižné unikáty, napr. najmenšia kniha má rozmery 8 × 5,5 cm.

Vedľa Veľkého seminára sa nachádza Kluchov palác (dom kanonika Gregušku) so sochou Corgoňa na nároží.

Oproti Veľkému semináru sa nachádza Malý seminár. Palácová klasicistická budova v historizujúcom slohu, bola postavená v rokoch 18761884, na podnet biskupa Roškovániho. V súčasnosti v nej sídli Kňazský seminár sv. Gorazda.

Neoddeliteľnú súčasť námestia tvoria aj ostatné meštianske domy, ktoré tiež majú veľkú historickú hodnotu.

Galéria

Literatúra 
 VALENT, Štefan. Nitra (Turistický sprievodca). Banská Bystrica : AB-ART Press, 1995. ISBN 80-88817-04-8. S. 10, 11, 13.
 LACIKA, Ján. Nitra a okolie. Bratislava: DAJAMA, 2003. ISBN 80-88975-53-0. S. 56-57.

Iné projekty

Externé odkazy 
 Horné Mesto (online)

Námestia v Nitre
Námestie
Krk (mesto)

Krk (, ) je hlavné mesto ostrova Krk ležiaceho v Jadranskom mori, v Kvarnerskom zálive, v Chorvátsku.

Geografické údaje 
Centrum mesta Krk je vybudované v úzkom priestore medzi dvoma zálivmi. Novšia časť sa rozprestiera na juh od starého jadra mesta. Počet obyvateľov v roku 2001 dosiahol 5 491. Teploty v januári sa pohybujú okolo 5,6 °C a v júli 24,6 °C.

Iné projekty

Externé odkazy 
 Chorvátsko - Kompletný sprievodca 
 Chorvátsko - malý sprievodca 

Mestá v Chorvátsku
Alexandra Štuková

Alexandra Štuková (* 2. júl 1990, Malacky) je slovenská atlétka, šprintérka na vzdialenosti 200 a 400 metrov. Je členkou klubu AC Malacky.

Úspechy 
Dorastenecké majstrovstvá sveta 2007 (Ostrava)
Beh na 400 metrov:
 2007, finále (3. miesto) 

Európske olympijské hry mládeže (EYOF) (Belehrad)
Beh na 400 metrov:
 2007, finále – 1. miesto

Referencie

Externé odkazy 
 Alexandra Štuková - klubová stránka
 profil atlétky

Slovenskí bežci na 200 m
Slovenskí bežci na 400 m
Pretekári AC Malacky
Osobnosti z Malaciek
Greektown (Vancouver)

Greektown je názov historickej enklávy gréckych prisťahovalcov a ich potomkov vo vancouverskej mestskej časti Kitsilano. Tento názov je neformálny, hranice Greektownu neboli nikdy presne zadefinované. No križovatka ulíc West Broadway a Macdonald Street je považovaná za jeho centrum. Obyvatelia West Side - západnej časti Vancouveru označujú Greektown ako "Greek West Broadway". Obyvatelia gréckeho pôvodu túto oblasť volajú Ουέστ Μπροντουέι (West Broadway).

Grécka identita obyvateľov tejto enklávy časom značne zoslabla, pričom hlavnými zvyškami Greektownu ostal grécky ortodoxný kostol St. George's na rohu ulíc 31 Avenue a Arbutus, klub Athens Social Club, grécky supermarket a nadpriemerná koncentrácia gréckych reštaurácií. Kostol je známy svojou tradičnou byzantskou ikonografiou. Grécke spoločenstvo St. George's Hellenic Community of Vancouver organizuje každý rok od 20. do 22. októbra Festival gréckych jedál.

Každý jún sa v mestskej časti Kitsilano koná kultúrny festival Hellenic Cultural Festival. Ten vrcholí počas osláv dňa Greek Day, keď je Broadway uzavretá pre automobilovú dopravu medzi ulicami MacDonald a Blenheim pre rodinne orientovanú zábavu. Festival je súčasťou snáh o oživenie gréckej identity v Greektowne.

História
Po skončení Druhej svetovej vojny sa grécki utečenci z Európy a západnej Kanady sústredili v mestskej časti Kitsilano vo Vancouveri. Vybudovali grécky ortodoxný kostol, viacero obchodov a klubov, školy, banku, založili viacero novín a neskôr aj televíznu stanicu.

Podľa sčítania ľudu v roku 1971 bola gréčtina druhým najčastejším jazykom v oblasti Kitsilana. V roku 1974 dalo mesto podnet na vytvorenie výročného dňa Greek Day v tejto mestskej časti.

Počas 80. rokov kombinácia kultúrnej asimilácie, príliv generácie baby boomers (detí narodených po druhej svetovej vojne), rastu cien nehnuteľností a masovej emigrácie z Ázie značne narušila grécky vplyv v oblasti. Počas tohto obdobia sa veľký počet gréckych obchodov z Greektownu jednoducho odsťahoval, či zanikol a televízna stanica prestala vysielať. Greek Day bol zrušený v roku 1988. Veľký počet Grékov sa presťahoval do iných častí regionálneho okresu Metro Vancouver, prípadne vrátilo do Grécka. Takisto veľa Grékov, ktorí sa v tej dobe prisťahovali do Vancouveru nemalo žiadne spojenie, či povedomie s Greektownom.

Sčítanie obyvateľov v roku 2001 odhalilo, že počet obyvateľov Kitsilana, ktorí majú ako rodný jazyk gréčtinu sa zmenšil na dve percentá, čo bol oveľa menší počet, ako tých, ktorí hovorili anglicky, kantónskou čínštinou, francúzštinou či nemčinou.

V roku 2005 mesto Vancouver, vláda Britskej Kolumbie a Grécka vláda podporili návrat dňa Greek Day, ktorý sa od tej doby oslavuje každým rokom.

Historické štvrte vo Vancouveri
John Daniel Hertz

John Daniel Hertz (* 10. apríl, 1879, Vrútky – † 8. október, 1961, Chicago, USA) bol americký podnikateľ slovenského pôvodu.

Narodenia v 1879
Úmrtia v 1961
Slovenskí podnikatelia
Osobnosti USA slovenského pôvodu
Haile Gebrselassie

Haile Gebrselassie (* 18. apríl 1973, Asella, Etiópia) je bývalý etiópsky atletický vytrvalec. Dvojnásobný olympijský víťaz v behu na 10 000 metrov. 

Je víťazom na tratiach od 1500 metrov až po maratónsky beh, teda 1500 m, 2000 m, 3000 m, dve míle, 5000 m, 10000 m, desať míľ, 20 000 m, polmaratón, 25 000 metrov a maratón. Počas svojej športovej kariéry prekonal celkom 27 svetových rekordov vrátane rekordu v maratónskom behu z roku 2007 a 2008. Je dvojnásobným olympijskym víťazom na trati 10 000 metrov, štvornásobný majster sveta v rovnakej disciplíne a trojnásobný halový majster sveta v behu na 3000 metrov. V roku 1994 získal aj bronzovú medailu na majstrovstvách sveta v cezpoľnom behu na 5000 metrov. Patrí k najvšestrannejším vytrvalcom v histórii atletiky. V roku 1998 víťaz ankety Atlét sveta. V novembri 2021 je Haile Gebreselassie na bojovom fronte v Etiópii proti povstalcom Tigray.

Úspechy

Iné projekty 

Atletickí vytrvalci
Etiópski bežci na 1 500 m
Etiópski bežci na 3 000 m
Etiópski bežci na 5 000 m
Etiópski bežci na 10 000 m
Etiópski maratónski bežci
Etiópski olympionici
Etiópski olympijskí víťazi
Bývalí držitelia svetových rekordov
Držitelia svetových rekordov
Atléti na Letných olympijských hrách 1996
Atléti na Letných olympijských hrách 2000
Atléti na Letných olympijských hrách 2004
Atléti na Letných olympijských hrách 2008
Kostol svätého Michala archanjela (Karlova Ves)

Kostol svätého Michala archanjela je rímskokatolícky kostol v Bratislave, mestskej časti Karlova Ves.

Na sklonku 18. storočia bola v Karlovej Vsi postavená neskorobaroková murovaná kaplnka sv. Jána Nepomuckého. Išlo o malý jednoloďový sakrálny priestor s polkruhovou apsidou. Na priečelí kaplnky boli plastiky sv. Petra a sv. Pavla. Kaplnka mala vstavanú drevenú vežičku. Pri kaplnke bol umiestnený aj obecný cintorín.

V roku 1935 kaplnku Jána Nepomuckého rozšírili, zmodernizovali a zasvätili sv. Michalovi archanjelovi. Jednoloďový kostolík má polkruhovú apsidu, zaklenutú konchou, ktorá je postavená na rímse a na pilastroch so štylizovanými hlavicami. Pôvodná loď kaplnky i prístavba novej priestrannejšej lode majú oceľovobetonový plochý strop. Na západnej strane je vstavaná vežička s ihlancovou strechou.

Patrí pod karloveskú farnosť minoritov - menších bratov konventuálov. Má kapacitu okolo 100 osôb.

Galéria

Pozri aj 
 Kostol svätého Františka z Assisi (Karlova Ves)

Iné projekty

Externé odkazy 
 Svmichal.sk
 Model Kostola

Bratislava Karlova Ves
Michal archanjel
Bratislava Karlova Ves
Karlova Ves
Kaštieľ v Plášťovciach

Kaštieľ v Plášťovciach je kaštieľ v obci Plášťovce neďaleko mesta Šahy v okrese Levice, v Nitrianskom kraji na Slovensku.

Kaštieľ neďaleko kostola postavil generál Ferenc Palásthy na začiatku 18. storočia. V tej dobe sa tu konalo župné zhromaždenie.

Celková rozloha vrátane budovy, dvora, záhrady a parku bola 5,5 - 6 hektárov. Bol postavený v barokovom štýle, no v 19. stor. ho zrekonštruovali v klasicistickom štýle.

Na jeho čelnej strane je jasne viditeľný erb rodu Palásthyovcov, umiestnený v strede trojuholníkového výklenku.

Interiér budovy bol zrekonštruovaný koncom 20. storočia a od roku 2000 ju využíva cirkevná škola. 
Vonkajšia rekonštrukcia kaštieľa bola realizovaná v roku 2005. Jeho okolitý areál slúži ako miesto pre obecné hody a kultúrne podujatia.

Pozri aj  
 Zoznam kaštieľov na Slovensku

Iné projekty

Externé odkazy 
 Amatérsky 3D model kaštieľa

Plášťovce
Kaštiele na Slovensku
Nový evanjelický kostol (Kežmarok)

Nový evanjelický kostol v Kežmarku bol postavený v rokoch 1872 – 1894 v eklektickom slohu a patrí medzi národné kultúrne pamiatky SR.

Kostol bol postavený domácim staviteľom Viktorom Lazarym podľa projektu známeho viedenského architekta Theofila von Hansena. V rokoch 1907 – 1909 pristavali na severnej strane mauzóleum Imricha Tököliho. Kostol opravili po r. 1960.

Galéria

Referencie

Iné projekty

Externé zdroje 
ECAV Kežmarok Nový kostol
Mesto Kežmarok Nový evanjelický kostol

Kostoly v Kežmarku
Architektúra z 1892
Kežmarok
International Association for the Exchange of Students for Technical Experience

International Association for the Exchange of Students for Technical Experience, skratka IAESTE, je medzinárodná študentská nezisková organizácia, ktorej hlavným cieľom je poskytovať študentom a čerstvým absolventom vysokých škol zahraničnú prax v technických odboroch. 

V súčasnosti pôsobí v 85 krajinách sveta a jej centrum sa nachádza v Luxemburgu. Súčasnou generálnou sekretárkou je Pauline Fergusonová zo Severného Írska.

Externé odkazy 
 IAESTE - medzinárodná stránka
 Friends of IAESTE Network - sieť bývalých členov a účastníkov stáží IAESTE
 IAESTE Slovakia

Medzinárodné organizácie
Neziskové organizácie
SAP Business Suite

SAP Business Suite (staršie mySAP Business Suite/Solutions) je zväzok 5 podnikových aplikácií firmy SAP AG: 
SAP CRM (Customer Relationship Management)
SAP ERP (Enterprise Resource Planning)
SAP PLM (Product Lifecycle Management)
SAP SCM (Supply Chain Management)
SAP SRM (Supplier Relationship Management)

SAP Business Suite predstavuje gigantický informačný systém. Je založený na báze špecializácie a integrácie, čo znamená, že každý komponent alebo produkt z radu produktov SAP zabezpečuje informačnú podporu pre určitú vybranú oblasť, ale súčasne aj prepojenie na iné systémy SAP, a to v prostredí WEB.

Každý podsystém systému SAP možno rozdeliť na:
komponenty
moduly
časti, ktoré z hľadiska funkčnosti pokrývajú ďalšie oblasti rozhodovania a riadenia

Externé odkazy
SAP Official website
SDN - SAP Developer Network

SAP
Jean-Étienne Liotard

Jean-Étienne Liotard (* 22. december 1702, Ženeva, Švajčiarsko – † 12. jún 1789, tamže) bol švajčiarsky barokový maliar.

Život 
Narodil sa v rodine francúzskeho zlatníka, ktorý ako hugenot utiekol do Švajčiarska po roku 1685. Svoje štúdium začal u profesorov Daniela Gardella a Jeana-Louisa Petitota, ktorých emailové maľby a miniatúry kopíroval s veľkou zručnosťou. 

V roku 1725 odišiel do Paríža, kde študoval u Jeana-Baptistu Massého a Françoisa Lemoyna. Na ich odporúčanie odišiel do Neapolu a v roku 1735 sa presťahoval do Ríma, kde vznikli jeho portréty pápeža Klementa XII. a niekoľkých kardinálov. O tri roky neskôr odišiel do Konštantínopolu. Jeho excentrické osvojenie si orientálnych kostýmov mu zabezpečilo prezývku "Turecký maliar". V roku 1742 odišiel do Viedne, aby tu namaľoval portréty cisárskej rodiny, a odtiaľ sa vybral do Paríža. V roku 1744 navštívil Anglicko, kde v roku 1753 namaľoval princeznú z Walesu, a v roku 1756 sa vrátil do Holandska, kde sa nasledujúceho roku oženil s Marie Farguesovou, ktorá tiež pochádzala z hugenotskej rodiny. Do Anglicka zavítal znovu v roku 1772, pričom jeho meno počas nasledujúcich dvoch rokov figurovalo v zozname vystavovateľov Kráľovskej akadémie. 

Do rodného mesta sa vrátil v roku 1776 a v roku 1781 vydal Traité des principes et des règles de la peinture. Ku koncu života maľoval zátišia a krajinky.

Iné projekty

Externé odkazy 

 Niektoré maľby Liotarda v amsterdamskom Rijksmuseum
 Dánska webová stránka o Liotardovi
 Liotard v Metropolitnom múzeu umení

Švajčiarski maliari
Barokoví maliari
Osobnosti zo Ženevy
Aubusson

Aubusson môže byť:
 obec vo Francúzsku v departemente Creuse, pozri Aubusson (Creuse)
 obec vo Francúzsku v departemente Orne, pozri Aubusson (Orne)

Pozri aj 
 Aubusson-d'Auvergne – obec vo Francúzsku v departemente Puy-de-Dôme
 d'Aubusson – francúzsky šlachtický rod
Milan Lukáč

Milan Lukáč (* 29. September 1962, Bojnice) je slovenský sochár, maliar a vysokoškolský pedagóg.

Sochárstvo študoval na Vysokej škole výtvarných umení v Bratislave v ateliéri Jána Kulicha a Ladislava Snopeka, neskôr na École Nationale Supérieure des Beaux Arts v Paríži u Jeana Cardota. Pôsobí ako pedagóg a vedúci Ústavu výtvarnej tvorby a multimédií na Fakulte architektúry STU v Bratislave. Svoju tvorbu predstavuje v minidokumente Do Beba a späť.

Dielo 
 Pamätník politickým väzňom, Námestie obetí komunizmu - Žilina
 Pamätník holokaustu, Bratislava
 Pamätník Železnej opony, Devín (odhalila 23. októbra 2008 britská kráľovná Alžbeta II.)

Referencie

Iné projekty

Externé odkazy 
 Milan Lukáč na osobnosti.sk
 Milan Lukáč na art11.com

Narodenia v 1962
Slovenskí sochári
Slovenskí maliari
Slovenskí pedagógovia
Osobnosti z Bojníc
Hloh obyčajný

Hloh obyčajný alebo hloh končistotŕňový (lat. Crataegus laevigata alebo Crataegus oxyacantha alebo Crataegus oxyacanthoides) je tŕnitý strom či ker z čeľade ružovité (Rosaceae).

Výskyt 
Je rozšírený v celej Európe, uprednostňuje vápenaté pôdy, tienisté krovinaté a skalnaté stráne, listnaté lesy a rôzne húšťavy. Rastie hojne aj na Slovensku, a to od nížin po horské pásma.

Opis 
Je veľmi rozkonárený, má hnedočervené vetvy pokryté tŕňmi. Má dlhostopkaté okrúhlovajcovité viaclaločnaté listy. Rastlina kvitne v máji a júni; kvety sú v chocholíkoch a majú biele alebo ružové korunné lístky. Plody sú guľovité alebo vajcovité lysé červené malvičky s múčnatou dužinou a dvoma kôstkami; dozrievajú na jeseň.

Obsahuje: zmes hlohových krategových kyselín, saponíny, flavonoidy, triesloviny, glykozidy (kvercitín, rutín a vitexín), taníny, karotén, vitamín C a vitamíny skupiny B (hlavne B1), pektíny, purínové látky, amíny.

Využitie 
Jeho použitie ako liečivej rastliny je doložené už od staroveku (hloh obyčajný ako liečivú rastlinu spomína už Dioskorides). Lieči problémy s krvným obehom, srdcom a krvným tlakom. V Česko-Slovensku sa z tohto hlohu vyrábali čaje Alvisan (existuje dodnes) a Droseran. Čínski lekári hloh používajú pri poruchách trávenia, bolestivej menštruácii a hnačke.

Zbiera sa kvet, list aj plod. Obchodne najžiadanejší je kvet s listom. Z listov, kvetov a plodov hlohu sa vyrábajú zápary („čaje“). Z plodov marmelády a kompóty. Suchý extrakt z hlohu sa používa na výrobu kvapiek, injekcií a kapsúl.

Tradícia 
O kvetoch tejto rastliny sa traduje, že majú magickú silu a privolávajú smrť do domu, a že z nich bola spletený tŕňová koruna Ježiša Krista.

Iné projekty

Zdroje 
 Hloh obyčajný. In: Pyramída – encyklopedický časopis moderného človeka str. 1 296.
GECLEROVÁ, K.: Liečivé rastliny - Metodické listy. Environmentálna poradňa Studnička, Bratislava, Slovenská botanická spoločnosť pri SAV, Bratislava, 2006 , str. 13

Flóra na Slovensku
Liečivé rastliny
Ružovité
Okrasné stromy
Okrasné dreviny
Kry